The Other Guys

***The Other Guys*** (títol orichinal en anglés, en aragonés ***Os atros mocez***, estrenada en Aragón con o títol en castellano de ***Los otros dos***, en aragonés ***Os atros dos***) ye una cinta de cine estausunidense de cine de comedia d'acción policiaca estrenada l'anyo 2010, dirichida por Adam McKay seguntes un guión orichinal d'Adam McKay y Chris Henchy, con una banda sonora orichinal de Jon Brion, una dirección de fotografía d'Oliver Wood, una producción cinematografica de Will Ferrell, Adam McKay, Jimmy Miller y Patrick Crowley ta las productoras Columbia Pictures, Gary Sanchez Productions y Mosaic Media Group, y un elenco d'o cual en fan parte, entre d'atros actors, Will Ferrell, Eva Mendes, Michael Keaton, Steve Coogan, Samuel L. Jackson, Lindsay Sloane, Natalie Zea, Rob Riggle, Damon Wayans Jr., Viola Harris, Rob Huebel, Brett Gelman, Bobby Cannavale, Andy Buckley, Ben Schwartz, Adam McKay, Zach Woods, Chris Gethard, Zoe Lister-Jones, Michael Delaney, Alison Becker y Tess Karte.

Terry Hoitz ye un policía de Nueva York que ha cayiu en desgracia como consecuencia d'haber disparau contra Derek Jeter, un famoso chugador de béisbol y, amás, ye de temperamento bien botino. Li adchudican como companyero a Allen Gamble, un contable forense sin experiencia en as carreras. Son ridiculizaus y obchecto de cinguanga por os suyos companyeros, que por contra idolatran a los detectives Chris Danson y P.K. Highsmith, anque en as suyas detencions provoquen muitos danyos. Cuan os dos famosos policías mueren en cayer d'un edificio mientres una persecución, toz os policías deseyan ocupar a suya posición, incuyiu Terry. Atamas d'ixo, Allen nomás ye intresau que en investigar una chicota infracción urbanistica d'o millonario David Ershon. A mala raca, Terry accepta acompanyar-lo a arrestar a Ershon, pero son atacaus por un grupo de mercenarios liderau por Roger Wesley, que secuestran a Ershon. Terru descubre que Allen provova en as mullers bien polidas un gran deseyo, y han de visitar a Christinith, una d'as suyas antigas novias, ta que els deixe escuitar un mensache de voz que a recibiu involuntariament mientres o secuestro d'Ershon. En a gravación Ershon diz a Wesley que tien un plan ta recuperar os 32.000 millons de dólars que ha feito perder a su client Lendl Global, a propietaria d'a cual, Pamela Boardman, ye qui ha contractau a Wesley ta que recupere los suyos diners. Pero cuan as suyas investigacions abanzan, o suyo capitán, Gene Mauch, lis ordena entregar todas as prebas a una achencia gubernamental, que delega en un d'os suyos achents a recullida, Don Beaman, estando iste l'avogau d'Ershon. Cuan iste se suicida, os dos achents deciden continar d'amagau as suyas investigacions, descubrindo que ixos 32.000 millons que s'han de robar perteneixen a lo fundo de pensions d'a Policía de Nueva York.

A cinta s'ambienta en a suya epoca actual (2010) en Nueva York (Nueva York) y las suyas escenas se filmoron en Albany y Nueva York (Nueva York).

Se trata d'una cinta que ha recibiu cuantos premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2010.
* Cintas de 2010.

## Referencias

## Vinclos externos

*  ''The Other Guys'' en Internet Movie Database.